જામનગરના કાલાવડ નાકા બહાર આવેલી મહાપ્રભુજીની બેઠક પાસે રહેતા જીતેન્દ્રભાઈ દયાળજીભાઈ પરમાર નામના ત્રીસ વર્ષના યુવાન ગઈ તા.૮ના દિને ઘરેથી નીકળી ગયા પછી વિજરખી ડેમ પહોંચ્યા હતા. ત્યાં જીતેન્દ્રભાઈએ કોઈ કારણથી મરી જવાનો નિર્ણય કરી પોતાની સાથે લાવેલી ઝેરી દવાની શીશી મોઢે માંડી લીધી હતી. આ યુવાનને તેના પરિવારે સારવાર માટે રાજકોટની ખાનગી હોસ્પિટલમાં ખસેડયા હતા જ્યાં તેઓનું સારવાર દરમ્યાન મૃત્યુ નિપજ્યાનું રાજકોટ પોલીસે જામનગર પોલીસને જણાવ્યું છે. પંચકોશી-એ ડિવિઝનના જમાદાર આર.ડી. મેરાણીએ બનાવની નોંધ કરી તપાસ હાથ ધરી છે.